Я глыбока перакананы, што “Твой стыль” – чытво “не для сярэдніх розумаў”. У тым сэнсе, што гэты сайт, усё ж такі, трэба хацець чытаць, гэта ж не плёткі нейкія, каб забіваць імі час на працы. І мяне цешыць, што нашая аўдыторыя расце. Паволі, пакрысе, з месяца ў месяц, але стабільна павялічваецца. Значыць, камусьці цікава чытаць добрыя тэксты на непапулярнай мове. Калі б яшчэ толькі нашыя чытачы не саромеліся каментаваць, гэтак хочацца часцей бачыць дыскусіі пад артыкуламі!